Sufian Jusoh

Profesor Dato' Dr. Sufian bin Jusoh (lahir 1968) ialah seorang ahli akademik dan pakar undang-undang ekonomi antarabangsa dari Malaysia. Beliau dilantik sebagai Naib Canselor Universiti Kebangsaan Malaysia (UKM) yang ke-14 berkuat kuasa pada 5 Jun 2025. 

Beliau merupakan tokoh aktif dalam bidang undang-undang perdagangan antarabangsa, pelaburan asing dan integrasi ekonomi serantau, terutama melibatkan ASEAN dan Asia Pasifik.  Sebelum pelantikan sebagai Naib Canselor, beliau berkhidmat sebagai Pengarah Institut Kajian Malaysia dan Antarabangsa (IKMAS) UKM.

 Latar belakang 
Sufian menerima pendidikan tinggi di beberapa institusi terkemuka di Eropah dan United Kingdom. Beliau memperoleh Doktor Falsafah (Dr. Jur.) dalam Undang-undang Ekonomi Antarabangsa dari University of Bern, Switzerland, dengan pencapaian tertinggi summa cum laude. 

Beliau seterusnya melanjutkan pelajaran dalam bidang undang-undang di:
 University College London – Ijazah Sarjana Undang-undang (LL.M.)
 Cardiff Law School – Ijazah Sarjana Muda Undang-undang (LL.B. Hons.)

Sufian juga merupakan seorang Barrister-at-Law di bawah Lincoln's Inn, London. 
 Anugerah 
 30px  :
 50px Darjah Dato' Paduka Negeri Sembilan (D.P.N.S) – Dato'  (2026)

 Kerjaya 
 Universiti Kebangsaan Malaysia (UKM) 
Dalam perkhidmatannya di UKM, Sufian menyandang beberapa jawatan penting:
 Naib Canselor UKM ke-14 (2025–kini) 
 Profesor Perdagangan dan Pelaburan Antarabangsa di IKMAS
 Pengarah IKMAS (2018–2025) 

 Dasar dan perundingan antarabangsa 
Sufian turut aktif dalam aktiviti dasar dan penyelidikan antarabangsa:
 Wakil Malaysia dalam rangkaian penyelidikan Economic Research Institute for ASEAN and East Asia (ERIA) sejak 2022 
 Ketua projek ekonomi untuk ASEAN 2025 sempena kepengerusian Malaysia
 Pakar undang-undang pelaburan antarabangsa untuk World Bank Group 
 Perunding kepada badan antarabangsa seperti UNCTAD, ADB, ASEAN dan WTO 
 Terlibat dalam reformasi undang-undang pelaburan di Myanmar, Timor-Leste, Laos dan Kepulauan Pasifik 

 Sumbangan akademik 
Bidang utama penyelidikan beliau merangkumi hubungan antara undang-undang, ekonomi dan pelaburan serantau. Antara sumbangan akademik penting beliau:
 Kajian mengenai *ASEAN Comprehensive Investment Agreement* 
 Analisis penyelesaian pertikaian pelabur-negara (ISDS) 
 Kajian dasar pelaburan Malaysia pasca pandemik 
 Penyelidikan mengenai pengharmonian kelayakan profesional ASEAN melalui Perjanjian Pengiktirafan Bersama (MRA) 

 Rujukan 

Kategori:Kelahiran 1968
Kategori:Ahli akademik Malaysia
Kategori:Ahli akademik sains sosial Malaysia
Kategori:Ahli akademik Universiti Kebangsaan Malaysia
Kategori:Naib Canselor Universiti Kebangsaan Malaysia
Kategori:Naib canselor universiti di Malaysia